Folkeavstemningen om brennevinsforbud i Sverige

Folkeavstemningen om brennevinsforbud i Sverige ble gjennomført 27. august 1922. Resultatet ble svært jevnt og det var en lavere valgdeltakelse enn mange hadde ventet (55,1%. av de stemmeberettigede). 49 prosent stemte for og 51 prosent mot «införande av fullständigt rusdrycksförbud».

Konsekvenser
Avholdsbevegelsen endret strategi etter avstemningen og i stedet for å ivre for forbud satset en mer på informasjonsarbeid.

I Umeå forsøkte en i 1923 å innføre et nesten totalforbud med høye aldersgrenser, mange restauranter fikk sine bevillinger inndratt og innføring av rasjoner. Politiet protesterte og forsøket ble avbrutt.

Liberala samlingspartiet ble delt i to parti i 1924, i hovedsak på grunn av ulike meninger i forbudsspørsmålet.

Resultatet førte til at Sverige ikke hadde noen forbudstid, men i stedet ble det innført et system med motbok for hele landet; en ordning som varte helt til 1955.

Referanser

Folkeavstemninger i Sverige
Folkeavstemninger i 1922
Folkeavstemninger om alkoholpolitikk
1922 i Sverige